CELEX: 62019CA0561
Language: hr
Date: 2021-10-06 00:00:00
Title: Predmet C-561/19: Presuda Suda (veliko vijeće) od 6. listopada 2021. (zahtjev za prethodnu odluku koji je uputio Consiglio di Stato – Italija) – Consorzio Italian Management, Catania Multiservizi SpA/Rete Ferroviaria Italiana SpA („Zahtjev za prethodnu odluku – Članak 267. UFEU-a – Doseg obveze upućivanja zahtjeva za prethodnu odluku sudova koji odlučuju u posljednjem stupnju – Iznimke od te obveze – Kriteriji – Pitanje o tumačenju prava Unije koje su postavile stranke u nacionalnom postupku nakon što je Sud donio presudu o prethodnom pitanju u tom postupku – Nepostojanje pojašnjenja razloga koji opravdavaju nužnost odgovora na prethodna pitanja – Djelomična nedopuštenost zahtjeva za prethodnu odluku”)

29.11.2021   
            
            
               HR
            
            
               Službeni list Europske unije
            
            
               C 481/11
            
         
      Presuda Suda (veliko vijeće) od 6. listopada 2021. (zahtjev za prethodnu odluku koji je uputio Consiglio di Stato – Italija) – Consorzio Italian Management, Catania Multiservizi SpA/Rete Ferroviaria Italiana SpA
      (Predmet C-561/19) (1)
      
      („Zahtjev za prethodnu odluku - Članak 267. UFEU-a - Doseg obveze upućivanja zahtjeva za prethodnu odluku sudova koji odlučuju u posljednjem stupnju - Iznimke od te obveze - Kriteriji - Pitanje o tumačenju prava Unije koje su postavile stranke u nacionalnom postupku nakon što je Sud donio presudu o prethodnom pitanju u tom postupku - Nepostojanje pojašnjenja razloga koji opravdavaju nužnost odgovora na prethodna pitanja - Djelomična nedopuštenost zahtjeva za prethodnu odluku”)
      (2021/C 481/15)
      Jezik postupka: talijanski
      
         Sud koji je uputio zahtjev
      
      Consiglio di Stato
      
         Stranke glavnog postupka
      
      
         Tužitelji: Consorzio Italian Management, Catania Multiservizi SpA
      
         Tuženik: Rete Ferroviaria Italiana SpA
      
         Izreka
      
      Članak 267. UFEU-a treba tumačiti na način da sud države članice protiv čijih odluka prema nacionalnom pravu nema pravnog lijeka mora ispuniti svoju obvezu obraćanja Sudu s pitanjem o tumačenju prava Unije koje se pred njim postavi, osim ako on utvrdi da to pitanje nije relevantno ili da je predmetna odredba prava Unije već bila predmet tumačenja Suda ili da je pravilno tumačenje prava Unije tako očito da ne ostavlja mjesta nikakvoj razumnoj sumnji.
      Postojanje takve mogućnosti treba biti procijenjeno s obzirom na karakteristike svojstvene pravu Unije, posebne poteškoće koje predstavlja njegovo tumačenje te rizik razilaženja sudske prakse unutar Unije.
      Takav sud ne može se osloboditi navedene obveze samo zbog toga što je Sudu već uputio zahtjev za prethodnu odluku u okviru istog nacionalnog postupka. Međutim, ne mora uputiti prethodno pitanje Sudu zbog razloga koji se odnose na nedopuštenost i svojstveni su postupku pred tim sudom, pod uvjetom da su poštovana načela ekvivalentnosti i djelotvornosti.
      
         (1)  SLC 357, 21. 10. 2019.